Tranzistorul


Tranzistorul este un dispozitiv semiconductor activ cu trei terminale, şi care conţine două sau mai multe joncţiuni p-n. Tranzistorul este dispozitivul esenţial al oricărui circuit electronic. De exemplu se ştie că procesoarele de generaţie nouă de la Intel au zeci de milioane de tranzistoare cu efect de câmp.


Clasificarea tranzistoarelor:

· tranzistor bipolar (TB): n-p-n; p-n-p;

· tranzistor cu efect de câmp (TEC):

· TECMOS:

· cu canal indus: canal n; canal p;

· cu canal iniţial: canal n; canal p;

· TEC-J: canal n; canal p;
4. TRANZISTORUL BIPOLAR

Tranzistorul bipolar este un dispozitiv format din trei straturi de material semiconductor la care se conectează trei electrozi. Cele trei straturi semiconductoare formează două joncţiuni p-n. În funcţie de ordinea de amplasare a straturilor semiconductoare se disting două tipuri de TB:
· p-n-p care conţine două straturi semiconductoare de tip p, între care se găseşte un strat semiconductor de tip n (Fig.4.1.a);
· n-p-n care conţine două straturi semiconductoare de tip n, între care se găseşte un strat semiconductor de tip p (Fig.4.1.b).

a) Tranzistor p-n-p.

b) Tranzistor n-p-n.

Fig.4.1. Structura şi simbolul tranzistorului.


Pentru ambele tipuri de tranzistoare, stratul din mijloc este foarte subţire, iar electrodul corespunzător se numeşte Bază şi se notează cu B. Nici straturile exterioare nu sunt identice. Un strat este mai subţire şi este mai puternic impurificat, iar electrodul corespunzător se numeşte Emitor şi se notează cu E. Ultimul strat este cel mai gros, iar electrodul corespunzător se numeşte Colector şi se notează cu C.
4.1. Clasificarea tranzistoarelor bipolare.


Un tranzistor este caracterizat printr-o multitudine de parametrii, valori limită sau valori maxim admisibile date de fabricant ca şi date de catalog. Depăşirea valorilor maxim admisibile provoacă distrugerea tranzistorului. Tot ca şi date de catalog se regăsesc şi caracteristicile de intrare, de ieşire, de transfer, etc.


Dacă se notează cu ICM valoarea maximă a curentului din colector, şi cu PDM valoarea puterii maxime ce poate fi disipată (prin efect Joule), atunci tranzistoarele pot fi clasificate astfel:
· tranzistoare de mica putere, cu ICM 100mA…500mA şi PDM 100mW…1W;
· tranzistoare de putere medie, ICM: 500mA…5A; PDM: 1W…5W;
· tranzistoare de putere, ICM: 5A…50A; PDM: 5W…100W;
· tranzistoare de mare putere, ICM: 50A…sute A; PDM: 100W…zeci KW.

Dacă notăm cu UCE0 valoarea maxim admisibila a tensiunii între colector şi emitor, valoare ce reprezintă valoarea maximă a tensiunii sursei de alimentare care alimentează circuitul care utilizează tranzistorul respectiv, atunci tranzistoarele pot fi clasificate astfel:
· tranzistoare de joasă tensiune, cu UCE0 în plaja 20V…100V;
· tranzistoare de înaltă tensiune, UCE0: 100V…mii V.

Tranzistoarele mai pot fi clasificate în funcţie de frecvenţa pentru care sunt proiectate să funcţioneze:
· tranzistoare de joasă frecvenţă sau de audiofrecvenţă (sute KHz …MHz);
· tranzistoare de înaltă frecvenţă sau radiofrecvenţă (MHz…sute MHz);
· tranzistoare de foarte înaltă frecvenţă (MHz…GHz).
4.2. Principiu de funcţionare.

După cum s-a precizat anterior, tranzistorul are două joncţiuni p-n, una între bază şi emitor (BE) şi una între bază şi colector (BC). Dacă s-ar considera cele două joncţiuni ca fiind independente s-ar putea spune că „tranzistorul este o conexiune între două diode conectate una invers faţă de cealaltă” (Fig.4.2). Dacă se ia în considerare un tranzistor n-p-n putem spune că avem două diode care au anodul comun şi conectat la electrodul B. În această situaţie oricum am alimenta circuitul, o diodă va fi în conducţie iar cealaltă va fi blocată, iar prin circuitul în care sunt montate nu va circula curent.

Fig.4.2. Schemă echivalentă cu două diode.


În realitate datorită faptului că stratul semiconductor median este foarte subţire apare aşa numitul efect de tranzistor, care permite circulaţia curentului între C şi E. Efectul de tranzistor permite trecerea curentului printr-o joncţiune polarizată invers (BC) datorită interacţiunii ei cu o joncţiune polarizată direct (BE) situată în imediata ei vecinătate. Circulaţia curenţilor prin tranzistor este prezentată în Fig.4.3.

Dacă se ia în considerare tranzistorul n-p-n, la care joncţiunea BE este polarizată direct şi joncţiunea BC este polarizată invers atunci putem spune că tensiunea dintre colector şi emitor este pozitivă şi mai mare decât tensiunea dintre bază şi emitor care este de aproximativ 0,7V. În această situaţie va exista o circulaţie de curent de valoare mare de la colector la emitor, curent care depinde de valoarea curentului de comandă, adică curentul dintre bază şi emitor.

a) Tranzistor n-p-n.
b) Tranzistor p-n-p.

Fig.4.3. Circulaţia curenţilor prin tranzistor.


Din cele prezentate anterior, rezultă că pentru a conecta un tranzistor într-un circuit, trebuie să cunoaşte succesiune terminalelor sale. Acest lucru îl putem găsii în datele de catalog ale tranzistorului respectiv. Dacă nu avem la dispoziţie aceste date sau dacă nu ştim ce tip de tranzistor avem, acestea se pot determina printr-o metodă practică.


Se consideră tranzistorul din Fig.4.4. Pentru a determina terminalele tranzistorului şi tipul său avem nevoie de un aparat de măsură care are funcţie de măsurat diode.

Fig.4.4. a) Tranzistor necunoscut

b) după determinare.


Cu ajutorul aparatului de măsură se efectuează şase măsurători după cum urmează:

· borna „+” conectată la terminalul 1 şi borna „–” la terminalul 2: „OL”
· borna „+” conectată la terminalul 2 şi borna „–” la terminalul 1: „0,628V”
· borna „+” conectată la terminalul 2 şi borna „–” la terminalul 3: „OL”
· borna „+” conectată la terminalul 3 şi borna „–” la terminalul 2: „OL”
· borna „+” conectată la terminalul 1 şi borna „–” la terminalul 3: „OL”
· borna „+” conectată la terminalul 3 şi borna „–” la terminalul 1: „0,664V”

În urma măsurătorilor se observă că avem indicaţie de prezenţă tensiune pentru două măsurători. Tensiunea apare la borne când este polarizată direct o joncţiune. Din prima măsurătoare care indică tensiune rezultă o joncţiune care are anodul la terminalul 2 şi catodul la terminalul 1. Din a doua măsurătoare care indică tensiune rezultă o joncţiune care anodul la terminalul 3 şi catodul la terminalul 1.

Dacă se analizează construcţia tranzistorului se observă că cele două joncţiuni ale sale au un terminal comun şi anume Baza. Din măsurătorile de mai sus putem spune că Baza este conectată la terminalul 1. Ţinând cont că din măsurătorile care au indicat tensiune de fiecare dată borna „–” a fost conectată la terminalul 1 rezultă că acest terminal este conectat la un stat semiconductor de tip n, de unde rezultă ca tranzistorul este de tip p-n-p. Din măsurătoarea care indică tensiune mai mare, rezultă joncţiunea dintre bază şi emitor şi de aici rezultă că terminalul 3 este Emitorul. În cele din urmă rezultă că terminalul 2 este Colectorul.

Dacă după efectuarea tuturor măsurătorilor avem o singură măsurătoare care indică tensiune sau avem măsurători care în loc de „OL” indică o valoare mică sau chiar „0”, înseamnă că tranzistorul este defect sau este de alt tip (nu este tranzistor bipolar).
4.3. Zone de funcţionare a tranzistorului bipolar.


Funcţionarea tranzistorului este strict dependentă de modul cum este conectat în circuit, mai precis în funcţie de modul de alimentare a celor trei electrozi. În funcţie de tensiunile aplicate electrozilor, cele două joncţiuni ale tranzistorului pot fi polarizate direct sau invers. Rezultă că tranzistorul poate avea patru zone de funcţionare (Fig.4.5).

[image: image6]

[image: image7]
a) Tranzistor n-p-n.



b) Tranzistor p-n-p.

Fig.4.5. Zonele de funcţionare a tranzistorului ca funcţie de tensiunile de alimentare.

Regimul de blocare.

Regimul de blocare se obţine atunci când tensiune dintre Bază şi Emitor scade sub valoarea de polarizare a joncţiunii (0,7 pentru Si), iar joncţiunea dintre Bază şi Colector rămâne polarizată invers. În acest regim prin tranzistor nu circulă curent şi el se comportă ca şi o rezistenţă de valoare infinită, sau un contact deschis (Fig.4.6.a).
Regimul de saturaţie.


Un tranzistor este în regim de saturaţie când valoarea curentului de comandă creşte şi implicit creşte curentul principal până la o limita la care tensiunea între colector şi emitor scade sub 0,7V, deci potenţialul colectorului devine mai mic decât al bazei. Din acest moment joncţiunea dintre Bază şi Colector este polarizată direct. În practică tensiunea Colector-Emitor nu poate fi scăzută sub o valoare de 0,2V. Din momentul intrării în saturaţie curentul principal rămâne la valoarea de saturaţie şi nu mai este proporţional cu acela de comanda. Curentul de comandă poate să crească în continuare dar nu mai influenţează curentul principal. Dacă se neglijează căderile de tensiune pe joncţiunile deschise tranzistorul este echivalent cu un nod de circuit (Fig.4.6.b).

În acest regim tranzistorul poate fi folosit ca şi element de comutaţie. Practic tranzistorul va fi în regim blocat pentru a avea rol de contact deschis şi va fi în regim de saturaţie pentru a avea rol de contact închis.

Regimul activ.


Regimul activ este regimul normal al tranzistorului pentru majoritatea aplicaţiilor. În acest regim tranzistorul este străbătut de un curent de valoare mare între Colector şi Emitor, valoare care depinde de valoarea curentului dintre Bază şi Emitor.

În acest regim tranzistorul poate fi echivalat cu o diodă conectată între Bază şi Emitor şi o sursă de curent conectată între Colector şi Emitor (Fig.4.6.c). Sursa de curent echivalentă generează un curent constant 
[image: image8.wmf]EB

ii

b

=×

, care este proporţional cu valoarea curentului 

Din cele expuse mai sus rezultă că tranzistorul care funcţionează în zona activă are rol de amplificator.

Fig.4.6. Simbolizarea tranzistorului a) Regim de blocare; b) Regim de saturaţie; c) Regim activ.

4.4. Caracteristicile grafice ale tranzistorului.


Pentru a utiliza un tranzistor trebuie să se cunoască modul în care el poate fi echivalat în schemele electrice. Din punct de vedere al calculului numeric există mai multe posibilităţi de a considera un tranzistor. Una dintre posibilităţi ar fi considerarea ecuaţiilor matematice, dar această metodă este foarte dificilă. Din acest motiv cele mai utilizate metode sunt: liniarizarea circuitului şi caracteristicile grafice.

Pentru a discuta de caracteristicile grafice ale tranzistorului, trebuie să se cunoască modurile în care el poate fi conectat într-un circuit. Pentru conectarea într-un circuit tranzistorul se conectează cu un terminal la intrare, unul la ieşire şi cel de-al treilea va fi comun. Din acest punct de vedere tranzistorul poate fi întâlnit în trei ipostaze: bază comună (BC), emitor comun (EC), colector comun (CC) (Fig.4.7).

a) Bază comună

b) Emitor comun

c) Colector comun

Fig.4.7. Moduri de conectare a tranzistorului în circuit.


În continuare se vor prezenta caracteristicile grafice ale tranzistorului pentru varianta cu emitor comun. Producătorii furnizează în cataloage o mulţime de caracteristici grafice. Dintre acestea cele mai importante sunt caracteristica de intrare şi caracteristica de ieşire.


Dacă se reprezintă grafic curentul din bază ca funcţie de tensiune Bază-Emitor se obţine caracteristica de intrare (Fig.4.8). Practic această caracteristică este asemănătoare cu caracteristica grafică a unei diode. Ca şi în cazul diodei, joncţiunea Bază-Emitor întră în conducţie la o tensiune de aproximativ 0,7V (în cazul tranzistorului din Si). Bineînţeles această joncţiune are şi o tensiune inversă maximă care poate fi aplicată, dar care are valori mult mai mici (datorită faptului că stratul semiconductor din Bază este de dimensiuni foarte reduse) decât în cazul diodelor. În general tensiunea maximă inversă poate fi de aproximativ 5V, şi din acest motiv tranzistorul poate fi protejat la tensiune inversă cu ajutorul unei diode conectată cu anodul la emitor şi cu catodul la bază.

Fig.4.8. Caracteristica de intrare a tranzistorului.


Caracteristica de ieşire este o reprezentare grafică a curentului din colector ca funcţie de tensiunea Colector-Emitor. În general această grafic se reprezintă ca şi o familie de caracteristici, fiecare caracteristică depinzând ce curentul de comandă (curentul din bază) (Fig.4.9).

Fig.4.9. Caracteristica de ieşire a tranzistorului în conexiune Emitor comun.


Pe caracteristica de ieşire există patru zone:

· zona A este zona de blocare a tranzistorului;

· zona B este zona de saturaţie a tranzistorului;

· zona C este zona cu putere maximă de disipaţie;

· zona cuprinsă între aceste zone este zona activă a tranzistorului.


Tot din grafic se poate observa că un tranzistor la un moment dat trebuie să se într-un anumit punct de funcţionare P(UCE, IC). Acest punct de funcţionare depinde de mai mulţi factori cum ar fi: valoarea curentului de comandă, valoarea factorului de amplificare în curent, valoarea temperaturii tranzistorului, etc.


Pentru determinarea punctului static de funcţionare a unui tranzistor trebuie să determinăm valoarea curentului din colector şi tensiunea Colector-Emitor. Pentru determinarea lor se poate utiliza orice teoremă de calcul a circuitelor electrice. În special pentru aplicaţii simple cel mai rapid mod de obţinere a rezultatului este aplicarea teoremei a doua a lui Kirchhoff.
4.5. Circuite de polarizare a tranzistoarelor.


Din cele prezentate anterior se ştie că tranzistorul în zona activă are rol de amplificator. Pentru a-şi face funcţia cât mai corect acesta trebuie să respecte câteva condiţii dintre care se menţionează:
· polarizarea corectă a joncţiunilor;
· stabilitate la variaţii ale tensiunii de alimentare;

· stabilitate la variaţii de temperatură.


Pentru înlăturarea efectelor variaţiilor de tensiune se folosesc surse de tensiune stabilizate. Variaţiile de temperatură care apar datorită modificărilor de temperatură din mediul înconjurător şi datorită pierderilor din tranzistor prin efect Joule, sunt mai greu de controlat. În general pentru controlarea lor intervin costuri considerabile care în general nu sunt justificabile.

Cel mai important lucru pentru o funcţionare corectă este polarizarea tranzistorului. Aceasta se poate face prin mai multe metode.


Cel mai simplu circuit de polarizare a tranzistorului este circuitul de polarizare în curent (Fig.4.10.a). Dacă se aplică o teoremă de calcul a circuitului electric, se obţin valorile curentului din colector şi a tensiunii Colector-Emitor ca fiind:

Din relaţiile de mai sus se observă dezavantajele acestei scheme. Primul dezavantaj ar fi sensibilitatea foarte mare la variaţiile de temperatură. Practic la o variaţie de câteva zeci de grade tranzistorul poate ajunge din regimul activ în regimul de saturaţie. Un al doilea dezavantaj este că pentru cunoaşterea punctului de funcţionare trebuie să se cunoască foarte exact valoarea factorului de amplificare în curent (

Dacă se ia în considerare circuitul de polarizare cu rezistenţă de compensare termică (Fig.4.10.b) şi se aplică o teoremă de calcul al circuitului se obţin următoarele relaţii:

Din relaţiile de mai sus se observă că valoarea curentului din colector depinde şi de rezistenţa din emitor care în general are o valoare mai mare. Din acest motiv această schemă este mai puţin sensibilă la variaţia de temperatură. Deoarece valoarea rezistenţei din emitor este mai mare înseamnă că variaţia termenului 

 influenţează mai puţin valoarea curentului din colector şi deci schema este mai puţin sensibilă şi la variaţia factorului de amplificare în curent.

Circuitul de polarizare cu divizor rezistiv (Fig.4.10.c) are următoarele formule de calcul ale mărimilor de ieşire:

Din relaţiile de mai sus se observă că influenţa factorului de amplificare este mai redus decât la schemele anterioare şi de aici rezultă că această circuit este cel mai bun pentru realizarea polarizării tranzistorului.


Ultimul circuit de polarizare prezentat este circuitul cu diodă Zener (Fig.4.10.d). Acesta are avantajul că datorită diodei Zener, potenţialul aplicat Bazei este în permanenţă constant.

a) Circuit de polarizare în curent
b)Circuit de polarizare cu rezistenţă de compensare termică

c) Circuit de polarizare cu divizor rezistiv

d) Circuit de polarizare cu diodă Zener

Fig.4.10. Scheme de polarizarea ale tranzistorului.

4.6. Tranzistorul bipolar în regim de comutaţie.


În regim de comutaţie rolul tranzistorului este de a permite sau nu permite stabilirea unui curent între terminalele Colector şi Emitor. În concluzie pentru ca un tranzistor să funcţioneze în regim de comutaţie el trebuie să funcţioneze în regimul de saturaţie (pentru închiderea circuitului) şi în regimul de blocaj (pentru deschiderea circuitului).

Din Fig.4.11 se observă că în momentul când se aplică o tensiune mai mare de 0,7V terminalului Bază, joncţiunea bază-emitor intră în conducţie. Timpul de intrare în conducţie a acestei joncţiuni (ti) este similar cu timpul de intrare în conducţie a unei diode. După ce această joncţiune este în conducţie, intră în conducţie şi joncţiunea bază-colector care are un timp de întârziere (tcr) ceva mai mare. Împreună cei doi timpi formează timpul de închiderea a circuitului denumit şi timp de comutaţie directă (tcd).

Fig.4.11. Forma de undă a curenţilor prin tranzistor când acesta funcţionează în regim de comutaţie.


La anularea tensiunii de comandă din Bază, joncţiunea bază-emitor se blochează, iar curentul din bază scade până la o valoare maximă negativă (a se vedea funcţionarea diodei în regim de comutaţie), valoare care se păstrează un anumit timp. Momentul de la dispariţia tensiunii din bază şi până când începe creşterea curentului din bază de la valoarea maximă negativă spre 0 poartă denumirea de timp de stocare (ts), deoarece pe această durată joncţiunea bază-colector rămâne în conducţie, iar curentul din colector se păstrează aproximativ la aceiaşi valoare. Durata în care curentul din bază creştere de la valoarea maximă negativă până la 0, poartă denumirea de timp de cădere (tc). Împreună cei doi timpi formează timpul de comutaţie inversă a tranzistorului (tci).

În concluzie, tranzistorul în regim de comutaţie funcţionează ca şi un comutator comandat.

4.7. Fototranzistorul.


Fototranzistorul este în general un tranzistor de tip ​n-p-n, a cărui bază nu este conectată într-un circuit de electric. Practic rolul curentului din bază îl preia fotonii care generează în bază un curent care are rol de a polariza joncţiunea bază-emitor.

Fig.4.12. Simbolul şi modul de construcţie a unui fototranzistor.


Rolul curentului din bază din care rezulta caracteristica de ieşire a tranzistorului, este preluat pentru fototranzistor de gradul de iluminare (Fig.4.13). Din această figură se poate observa că dacă avem o lumină mai puternică pentru polarizare, valoarea curentului din colector creşte.
[image: image33.png]I
(mA)

25
900 Lux
20
15 600 Lux
1.0 300 Lux
0.5 100 Lux
Dark Curent_ o\

Vee




Fig.4.13. Caracteristica de ieşire a fototranzistorului.


Cea mai importantă aplicaţie a fototranzistorului este optocuplorul, un circuit electronic care face izolaţie optică între două circuite electrice diferite. Cu alte cuvinte dacă vrem să comandăm curentul dintr-un circuit, cu ajutorul curentului din alt circuit, fără a exista nici o legătură electrică între ele, în circuitul de comandă introducem o diodă luminiscentă care produce o iluminare. În circuitul comandat introducem un fototranzistor care preia lumina de la dioda luminiscentă. Bineînţeles optocuplorul conţine cele două elemente încapsulate pentru că în caz contrar fototranzistorul ar putea intra în conducţie de la lumina exterioară.

